**24/2021. (II. 24.) ,,kt.” sz. h a t á r o z a t**

**az Országos Bringapark Program pályázatán való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése alapján az alábbiak szerint dönt:

1. A Képviselő-testület biztosítja, hogy az önkormányzati tulajdonban lévő Karcag belterület 2932/3 hrsz.-ú ingatlanon a Bringapark megvalósuljon, amelyen biztosítja az ingyenes és korlátozás nélküli használatot.

2. A Képviselő-testület nyilatkozik, hogy a megépített Bringapark rendeltetésszerű fenntartását, folyamatos karbantartását, üzemeltetését és évi két alkalommal ingyenes rendezvény szervezését az átadástól számított 5 éves időtartamig vállalja. A fenntartási idő alatt a MAKETUSZ által megbízott szakmai ellenőr ellenőrzéseit elfogadja és az észrevételeinek megfelelően a hibákat javítja.

3. A Képviselő-testület felhatalmazza a Karcag Városi Önkormányzat Polgármesterét, hogy a határozat 1 és 2. pontjából következő feladatok szerint eljárjon, az azzal kapcsolatos dokumentumokat, szerződéseket és azok esetleg szükséges módosításait aláírja.

4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka Költségvetési és Adó Iroda Irodavezető

Határidő: 2021. február 28.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Kabinet Iroda, helyben

Karcag, 2021. február 15.

|  |  |
| --- | --- |
|  | **(: Szepesi Tibor :)** |
|  | polgármester |